สวัสดีค่ะ อยากทราบว่า วันที่7-10ม.คกินยาเลื่อนประจำเดือน และมีเพศสัมพันธ์ ช่วง11-12 ม.ค. และ13มค.ประจำเดือนมา แต่มาแค่2วัน (มามาก) และในเดือนกพ.มีประจำเดือนวันที่17กพ. มาอีกกแต่2วัน (มามาก) มีอาการของประจำเดือนทุกอย่าง ใช้ที่ตรวจครรภ์ตรวจแล้ว 2อัน ขึ้น1ขีดทั้งคู่ อยากทราบว่ามำไมประจำเดือนมาน้อยวัน ปกติมา4-5วัน อยากทราบว่าเกิดจากอะไร มีผลจากยาเลื่อนประจำเดือนไหม และจะท้องไหมคะ
สวัสดีค่ะ หากประจำเดือนได้มาแล้วในวันที่ 13 ม.ค. แม้จะมา 2 วัน ก็ถือว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 11-12 ม.ค.และในเดือน ก.พ. หากได้มีประจำเดือนมาวันที่ 17 ก.พ. ก็เท่ากับมีระยะห่างจากรอบประจำเดือนก่อน 35 วัน ถือว่ามีระยะห่างที่ปกติดี และการที่มีประจำเดือนมา 2 วัน ก็ถือว่าปกติดีเช่นกัน เพราะจำนวนวันที่ประจำเดือนมาปกตินั้น มีได้ตั้งแต่ 2-7 วัน ซึ่งในแต่ละรอบเดือนก็ไม่จำเป็นต้องเท่ากันค่ะทั้งนี้ หากได้ตรวจหาการตั้งครรภ์ดูด้วยแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นแต่อย่างใดค่ะดังนั้น การที่มีประจำเดือนมา 2 วัน ยังไม่ได้ถือว่าผิดปกติอะไร แนะนำควรสังเกตประจำเดือนในรอบต่อๆ ไปก่อน หากปริมาณประจำเดือนมีปริมาณน้อยลงเรื่อยๆ เช่น มาเพียง 1 วัน หรือมีปริมาณเลือดที่น้อยมาก จึงควรไปพบแพทย์เพื่อหาสาเหตุ เช่น มีพังผืดในมดลูก ภาวะไทรอยด์ฮอร์โมนผิดปกติ มีภาวะโลหิตจาง เป็นต้น ส่วนยาเลื่อนประจำเดือนนั้น ไม่น่ามีผลต่อประจำเดือนในรอบต่อๆ ไปอีกแล้วค่ะ